Ω. Τι. Χαρά.

Το Ω. Τι. Χαρά. () είναι Αμερικανική Χριστουγεννιάτικη κωμωδία του 2025 σε σκηνοθεσία του Μάικλ Σοουγουόλτερ και σενάριο της Τσάντλερ Μπέικερ και του Σοουγουόλτερ. Πρωταγωνιστούν οι Μισέλ Φάιφερ, Φελίσιτι Τζόουνς, Κλόι Γκρέις Μορέτζ, Ντένις Λίρι, Ντομινίκ Σέσα, Τζέισον Σουόρτσμαν, Έβα Λονγκόρια και Τζόαν Τσεν. Κυκλοφόρησε στις 3 Δεκεμβρίου 2025 στο Amazon Prime Video. Η ταινία έλαβε αρνητικά σχόλια από τους κριτικούς.

 Πλοκή 
Η Τεξανή νοικοκυρά Κλερ Κλόστερ περνάει ολόκληρο τον χρόνο σχεδιάζοντας τα τέλεια οικογενειακά Χριστούγεννα για τον σύζυγο της, τον Νικ, και τα τρία παιδιά τους, την Τσάνινγκ, την Τέιλορ και τον Σάμι. Τα παιδιά και οι καλεσμένοι τους καταφθάνουν δύο ημέρες πριν τα Χριστούγεννα: η Τσάνινγκ φέρνει τον σύζυγο της, Νταγκ Όστιν, και τα δίδυμα παιδιά τους, Λούσι και Μπεν, ενώ η Τέιλορ φέρνει την DJ Φόρμες, την πιο πρόσφατη σε μία μεγάλη λίστα συντρόφων. Στο μεταξύ, ο άνεργος τεμπέλης Σάμι είναι στεναχωρημένος επειδή τον χώρισε η σύντροφος του Μέι-Μπελ.

Η οικογένεια Κλόστερ θεωρεί δεδομένες τις προσπάθειες την Κλερ δεδομένες και αγνοούν τις υποδείξεις της ότι θέλει να την προτείνουν στον διαγωνισμό Καλύτερης Μαμάς των Εορτών, ο οποίος έχει ως έπαθλο ένα ταξίδι στο Μπέρμπανκ με όλα τα έξοδα πληρωμένα, για να γνωρίσει τον είδωλο της, την παρουσιάστρια Ζάζι Τιμς. Σε μία προσπάθεια να ανταγωνιστεί το δώρο της γειτόνισσας της Τζιν Γουάνγκ-Γουόσερμαν, η Κλερ πηγαίνει για ψώνια με την Τσάνινγκ. Η Τσάνινγκ παραδέχεται ότι θέλει να δημιουργήσει νέες Χριστουγεννιάτικες παραδόσεις, πράγμα που στεναχωρεί την Κλερ. Κλέβει ένα μεγάλο κερί από το μαγαζί και ξεφεύγει από μία μεγάλη ομάδα αστυνομικών του εμπορικού κέντρου.

Ενώ η Κλερ πηγαίνει για λίγο στο σπίτι των Γουάνγκ-Γούασερμαν, τα μέλη της οικογένειας της ξεχνούν να την πάρουν μαζί τους σε μία Χριστουγεννιάτικη παράσταση χορού για την οποία η ίδια του είχε πάρει εισητήρια. Η Κλερ αγανακτισμένη φεύγει από το σπίτι. Ώρες αργότερα, φτάνει σε ένα πανδοχείο και μοιράζεται ένα δωμάτιο με την διανομέα Μόργκαν. Ένα γερανός μαζεύει το αυτοκίνητο της Κλερ και αυτή αγοράζει ένα μεταχειρισμένο AMC Pacer του 1976, από την ιδιοκτήτρια του πανδοχείου. Αποφασίζει να οδηγήσει μέχρι την Καλιφόρνια για να πάει ακάλεστη στον διαγωνισμό Μαμάδων των Εορτών της Ζάζι.

Εν τω μεταξύ, η οικογένεια Κλόστερ αρχίζει να καταρρέει. Στο δείπνο της Παραμονής Χριστουγέννων, τα αδέλφια μαλώνουν σχετικά με τα μονοπάτια ζωής που έχουν ακολουθήσει και ο Νταγκ αποκαλύπτει στην DJ Φόρμες ότι η Τέιλορ έφερε μια γυναίκα φίλη της στο σπίτι νωρίτερα. Η Τέιλορ εξηγεί ότι η γυναίκα ήταν μία ετεροφυλόφιλη σχεδιάστρια κοσμημάτων που έφτιαξε ένα δαχτυλίδι με το οποίο η Τέιλορ σκόπευε να κάνει πρόταση γάμου. Ωστόσο, η DJ Φόρμες ένιωδε ήδη άβολα με το ιστορικό σχέσεων της Τέιλορ και φεύγει. Ο Σάμι πηγαίνει σε ένα τοπικό μπαρ και συναντάει τον παντοτινό του έρωτα, την Λίζι, μία από τις κόρες της Τζίνι.

Το πρψί των Χριστουγέννων, οι Κλόστερς πηγαίνουν στο διπλανό σπίτι, για να πάρουν τον Σάμι, όπου βλέπουν την Κλερ στην εκπομπή της Ζάζι Τιμς και νιώθουν τύψεις. Η Κλερ λέει ότι αναγκάστηκε να αυτοπροσκληθεί αφού η οικογένεια της δεν την εκτιμά. Η Ζάζι ενθουσιασμένη δένεται με την Κλερ, συζητώντας σχετικά με το γεγονός ότι οι μητέρες νιώθουν ότι δεν χαίρουν εκτίμησης και η Κλερ γίνεται viral. Το επόμενο πρωί, η Ζάζι κανονίζει οι Κλόστερς να επανενωθούν με την Κλερ στην εκπομπή της. Όταν σβήνουν οι κάμερες, η Κλερ και τα παιδιά της τα ξαναβρίσκουν, ενώ ο Σάμι απορρίπτει την μετανιωμένη Μέι-Μπελ.

Έναν χρόνο αργότερα, οι Κλόστερς και οι Γουάνγκ-Γουόσερμανς πηγαίνουν ένα ταξίδι για σκι, αφού πλέον ο Σάμι και η Λίζι είναι ζευγάρι. Η Κλερ χαλαρώνει όσο η οικογένεια της ετοιμάζει το δείπνο.

Ηθοποιοί και χαρακτήρες
 Μισέλ Φάιφερ ως Κλερ Κλόστερ
 Φελίσιτι Τζόουνς ως Τσάνινγκ Όστιν, η μεγαλύτερη κόρη της Κλερ
 Κλόι Γκρέις Μορέτζ ως Τέιλορ Κλόστερ, η μεσαία κόρη της Κλερ
 Ντένις Λίρι ως Νικ Κλόστερ, σύζυγος της Κλερ
 Ντόμινικ Σέσα ως Σάμι, μικρότερος γιος της Κλερ
 Ντανιέλ Μπρουκς ως Μόργκαν
 Τζέισον Σουόρτσμαν ως Νταγκ Όστιν, σύζυγος της Τσάνινγκ
 Έβα Λονγκόρια ως Ζάζι Τιμς
 Τζόαν Τσεν ως Τζίνι Γουάνγκ-Γουόσερμαν
 Ντέβερλι Τζέικομπς ως Ντόνα/DJ Φόρμες, τωρινή σύντροφος της Τέιλορ
 Χαβάνα Ρόουζ Λιου ως Λίζι Γουάνγκ-Γουόσερμαν, δεύτερη κόρη της Τζίνι
 Μοντ Άπατοου ως Μέι-Μπελ, πρώην σύντροφος του Σάμι
 Ρόουζ Άμπντου ως Τζέιν
 Κερτ Μπράουνολερ ως Κνουτ
 Σάινρ Εκουλόνα ως Μάρθα
 Ραφαέλλα Καρνάμπι ως Λούσι Όστιν, κόρτη της Τσάνινγκ και του Νταγκ και δίδυμη αδελφή του Μπεν
 Ντρέικ Σέχαν ως Μπεν Όστιν, γιος της Τσάνινγκ και του Νταγκ και δίδυμος αδελφός της Λούσι
 Ντάγκλας Σ. Τζόουνς ως Τζεφ Γουάνγκ-Γουόσερμαν, σύζυγος της Τζίνι
 Μάικλ Λι Κίμελ ως Γκαρ Γουάνγκ-Γουόσερμαν, πρώτος γιος της Τζίνι
 Ελίζαμπεθ Λίλιαν Γουντ ως Άστριντ Γουάνγκ-Γουόσερμαν, πρώτη κόρη της Τζίνι
 Όντρεϊ Χούι ως Νταϊάν
 Ζακ Ογιάμα ως Μάρκους Γουάνγκ-Γουόσερμαν, δεύτερος γιος της Τζίνι
 Τάνια Λιμ ως Τρις

Παραγωγή 
Η ταινία είναι παραγωγή της Amazon MGM Studios και σκηνοθετήθηκε από τον Μάικλ Σοουγουόλτερ. Το σενάριο βασίζεται σε μία σύντομη ιστορία, που δημοσιεύθηκε από την Amazon Original Stories, που έγραψε η Τσάντλερ Μπέικερ. Ο Σοουγουόλτερ και η Μπέικερ έγραψαν το σενάριο για την ταινία. Ο Μπέικερ είναι εκτελεστικό παραγωγός. Οι παραγωγοί της ταινίας περιλαμβάνουν του Σοουγουόλτερ και την Τζορντάνα Μόλικ για την Semi-Formal Productions, οι Μπέρι Γουέλς και Τζέιν Ρόζενταλ για την Tribeca Productions και η Κέιτ Τσόρτσιλ. Η Μισέλ Φάιφερ ανακοινώθηκε για τον πρωταγωνιστικό ρόλο τον Μάρτιο του 2024. Οι Κλόι Γκρέις Μορέτζ, Ντομινίκ Σέσα, Φελίσιτι Τζόουνς και Ντένις Λίρι έγιναν μέλη του καστ τον Απρίλιο του 2024. Τον Μάιο, ο Τζέισον Σουόρτσμαν, Έβα Λονγκόρια, Τζόαν Τσεν, Ντέβερλι Τζέικομπς, Χαβάνα Ρόουζ Λιου, Ντανιέλ Μπρουκς και Μοντ Άπατοου έγιναν μέλη του καστ της ταινίας. Τα γυρίσματα ξεκίνησαν στη 1 Μαΐου 2024 στην Ατλάντα και ολοκληρώθηκαν στη 1 Ιουλίου. Ο τίτλος είναι μία αναφορά στον στίχο του τραγουδιού "Jingle Bells"  του Τζέιμς Λορντ Πιέρποντ: "Oh what fun it is to ride in a one-horse open sleigh". Το επώνυμο Κλόστερ είναι αναφορά στο Κλάους, το επώνυμο του Σάντα Κλάους.

 Μουσική 
Η μουσική της ταινίας ανακοινώθηκε, τον Νοέμβριο του 2025, ότι θα κυκλοφορήσει μαζί με την ταινία από την Sony Music Masterworks. Περιλαμβάνει τραγούδια των Γκουέν Στεφάνι, The Bird and the Bee, St. Vincent, Σάρον Φαν Έτεν, Fleet Foxes, Uwade, The Wang Family, Γουέιες Μπλαντ, Άντι Σάουφ, Μάντι Ντίαζ, Τζεφ Τουίντι, Λόρελαϊ Ροντρίγκεζ και Ντόμινικ Σέσα. Το τραγούδι της Στεφάνι "Shake the Snow Globe" συμπεριλήφθηκε στο τρέιλερ της ταινίας και κυκλοφόρησε στις 5 Νοεμβρίου 2025. Η εκδοχή του τραγουδιού των The Pretenders "2000 Miles" κυκλοφόρησε στις 12 Νοεμβρίου 2025. Η εκδοχή του τραγουδιόυ του Έλιοτ Σμιθ, "Angel In The Snow" κυκλοφόρησε στις 21 Νοεμβρίου 2025.

Υποδοχή
Στην σελίδα συλλογής κριτικών Rotten Tomatoes, το 33% από 46 κριτικούς είναι θετικοί. Η επικρατούσα άποψη της ιστοσελίδας αναφέρει, "Το σκοτεινό εορταστικό πνεύμα του Ω. Τι. Χαρά. και η τοποθέτηση προϊόντων, που αποσπούν την προσοχή πολύ συχνά, επισκιάζουν ένα ελκυστικό καστ. Η σελίδα συλλογής κριτικών Metacritic, απένειμε ένα σκορ 38% βασισμένο σε 10 κριτικές.

Παρά τα σχόλια των κριτικών, η τανία έγινε #1 παγκοσμίως στο Amazon Prime Video.

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές χριστουγεννιάτικες ταινίες
Κατηγορία:Ταινίες γυρισμένες στην Ατλάντα
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες της Amazon MGM Studios
Κατηγορία:Ταινίες σχετικά με την οικογένεια